open-index/open-wikipedia-markdown huggingface dataset:
கார்போனிக் அமிலம்

**கார்போனிக் அமிலம் (Carbonic acid) **H2CO3 (சமானமாக OC(OH)2) என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இது சில சமயங்களில் கார்பனீராக்சைடை நீரில் கரைத்த கரைசல்களுக்குக்(சோடா நீர்)  கொடுக்கப்படும் பெயராகவும்கு உள்ளது. ஏனெனில், அத்தகைய கரைசல்கள் சிறு அளவிலான H2CO3  ஐக் கொண்டிருக்கலாம். உடலியங்கியலில், கார்போனிக் அமிலமானது ஆவியாகக் கூடிய அமிலமாகவும் அல்லது *மூச்சுக்குழல் அமிலமாகவும் *குறிப்பிடப்படுகிறது. ஏனெனில், இந்த அமிலம் மட்டுமே நுரையீரலால் வாயுவாக வெளியிடப்படக்கூடிய அமிலமாக உள்ளது. இது அமில-கார நீர்ச்சமநிலையை நிர்வகிக்கக்கூடிய பைகார்பனேட்டு தாங்கல் கரைசலில் மிக முக்கியப் பங்கு வகிக்கிறது. 

வலிமை குறைந்த அமிலமான கார்போனிக் அமிலமானது, கார்பனேட்டு மற்றும் பைகார்பனேட்டு என்ற இரண்டு விதமான உப்புகளை உருவாக்குகிறது. மண்ணியலில், கார்போனிக் அமிலம் சுண்ணாம்புக்கல்லை கரையவைத்து கால்சியம் பைகார்பனேட்டை உருவாக்கி, சுண்ணாம்புக் கல்லின் வெவ்வறு வடிவங்களான இஸ்டாலக்டைட்டுகள் மற்றும் இஸ்டாலக்மைட்டுகள் ஆகியவை உருவாக காரணமாக உள்ளது.

மிக நீண்ட காலமாக கார்போனிக் அமிலம் தூய்மையான சேர்மமாக இருக்க இயலாது என நம்பப்பட்டது. இருப்பினும், 1991 ஆம் ஆண்டில் ஐக்கிய அமெரிக்காவின் விண்வெளி அமைப்பான நாசா அறிவியலாளர்கள் திண்ம H2CO3 மாதிரிகளை தயாரிப்பதில் வெற்றி கண்டார்கள்.

## வேதிச் சமநிலை
கார்பனீராக்சைடு நீரில் கரையும் போது கார்போனக் அமிலத்துடன் வேதிச் சமநிலையில் இருக்கும்: 
:CO2 + H2O  H2CO3

நீரேற்ற வேதிச்சமநிலை மாறிலியானது25&nbsp;°செல்சியசில் Kh, என அழைக்கப்படுகிறது. கார்போனிக் அமிலத்தைப் பொறுத்தவரை, தூய நீரில் இதன் மதிப்பு[H2CO3]/[CO2] ≈ 1.7×10−3 ஆகும். மேலும் இதன்   மதிப்பு கடல் நீரில்   ≈ 1.2×10−3 ஆக உள்ளது. இறுதியில், கார்பனீராக்சைடின் பெரும்பகுதி கார்போனிக் அமிலமாக மாற்றப்படாமல் உள்ளது, மீதமிருப்பவை CO2 மூலக்கூறுகளாகவே உள்ளன. ஒரு வினைவேக மாற்றி இல்லாதிருக்கும்போது, இந்தச் சமநிலையானது மிக மெதுவாகவே எட்டப்படுகிறது. வேக மாறிலிகள், முன்னோக்கு வினைக்கு, (CO2&nbsp;+&nbsp;H2O&nbsp;→ H2CO3)   0.039&nbsp;வினாடி−1 என்பதாகவும் மற்றும் (H2CO3&nbsp;→ CO2&nbsp;+ H2O) என்ற பின்னோக்கு வினைக்கு 23&nbsp;வினாடி−1 என்பதாகவும் உள்ளது. CO2 மூலக்கூற்றுடன் இரண்டு மூலக்கூறு நீர் மூலக்கூறுகள் சேர்க்கப்படும் போது *ஆர்த்தோகார்போனிக் அமிலம்*, C(OH)4, கிடைக்கப்பெறுகிறது. ஆனால், இச்சேர்மம் நிமிடக்கணக்கிலான நேரங்களே நீர்க்கரைசலில் நிலைத்திருக்கிறது.

## மேற்கோள்கள்

பகுப்பு:கார்பனேட்டுகள்
பகுப்பு:கனிம அமிலங்கள்
கிடாத்திருக்கை

**கிடாதிருக்கை** என்பது தமிழ்நாட்டிலுள்ள, இராமநாதபுரம் மாவட்டத்தில் அமைந்துள்ள ஒரு கிராமப் பஞ்சாயத்து ஆகும். மாநில தலைநகரம் சென்னை கிடாதிருக்கை கிராமத்திலிருந்து 466.8 கி.மீ. தொலைவில் அமைந்துள்ளது. கிடாத்திருக்கை முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இதன் அஞ்சல் குறியீடு எண்: 623704. இதன் அருகிலுள்ள நகரங்கள் முதுகுளத்தூர் மற்றும் கடலாடி ஆகும்.

## போக்குவரத்து
### இரயில் போக்குவரத்து
கிடாதிருக்கை அருகிலுள்ள இரயில் நிலையம், பரமக்குடி இரயில் நிலையம் 38 கி.மீ தொலைவில் உள்ளது.

### விமானப் போக்குவரத்து
கிடாத்திருக்கை அருகில் உள்ள விமான நிலையம்: மதுரை விமான நிலையம் 72.4 கி.மீ தொலைவில் உள்ளது.

## தொழில்
கிடாதிருக்கை கிராமத்தின் வேளாண்மை முக்கியமான தொழில் ஆகும். இன்னும் இந்தக் கிராமம் தொழில்துறை வளர்ச்சிக்கு காத்திருக்கிறது.

## கோயில்கள்
* மாரியாம்மன் கோவில்
* தர்ம முனீஸ்வரர் கோயில்

அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.[5]

அடிப்படை வசதிகள்	எண்ணிக்கை
குடிநீர் இணைப்புகள்	4
சிறு மின்விசைக் குழாய்கள்	2
கைக்குழாய்கள்	
மேல் நிலை நீர்த்தேக்கத் தொட்டிகள்	4
தரைமட்ட நீர்தேக்கத் தொட்டிகள்	
உள்ளாட்சிக் கட்டடங்கள்	10
உள்ளாட்சிப் பள்ளிக் கட்டடங்கள்	3
ஊரணிகள் அல்லது குளங்கள்	3
விளையாட்டு மையங்கள்	
சந்தைகள்	
ஊராட்சி ஒன்றியச் சாலைகள்	83
ஊராட்சிச் சாலைகள்	2
பேருந்து நிலையங்கள்	
சுடுகாடுகள் அல்லது இடுகாடுகள்	3
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்[6]:

கிடாத்திருக்கை
கிடாத்திருக்கை காலனி
கொண்டுலாவி
மேலக்கொண்டுலாவி

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
ஹிமா தாசு

**ஹிமா தாசு** (*Hima Das*, பிறப்பு: 9 சனவரி 2000) ஒரு இந்திய விரைவோட்ட வீராங்கனை ஆவார். அவர் IAAF உலக தடகள சாம்பியன்சிப் 20 வயதுக்குட்பட்டோர் போட்டியில் தங்கப்பதக்கம் வென்ற முதல் இந்தியர் ஆவார்.

## ஆரம்ப வாழ்க்கை
ஹிமா தாஸ் இந்திய மாநிலம் அஸ்ஸாமில் நாகான் நகரில் பிறந்தார். அவரது பெற்றோர்கள் ரோன்ஜித் மற்றும் ஜோமாலி தாஸ் ஆவர். அவர்களுக்கு ஹிமாவுடன் சேர்த்து மூன்று குழந்தைகள். ஹிமா சிறுவயதில் மண் தரையில் சிறுவர்களுடன்  கால்பந்து விளையாடுவார். அவரது கனவு இந்திய கால்பந்து அணியில் இடம் பெற வேண்டுவதாக இருந்தது.

## வாழ்க்கை
ஹிமா தாசு, உலகளாவிய போட்டியில் பதக்கம் வென்ற முதல் இந்திய தடகள விரைவோட்ட வீரர் ஆவார். அவர், பின்லாந்து, தம்பீரேவில் நடந்த 2018 - 20 வயதுக்குட்பட்டோர் உலக சாம்பியன்சிப், 400 மீட்டர் பெண்கள் இறுதி போட்டியில் தங்கம் வென்றார், அவர் எடுத்துக்கொண்ட நேரம் 51.46 விநாடிகள். அவர் கடைசி 80 மீட்டர் தொலைவில் முன்னணியிலிருந்த 3 போட்டியாளர்களை முந்திச் சென்று, தங்கம் வென்று வரலாறு படைத்தார்.

தாஸ் 20 வயதுக்குட்பட்டோர் உலக சாம்பியன்சிப் போட்டியில் பதக்கம் வென்ற இந்தியர்களில் ஒருவரானார். இந்தப் பட்டியலில் உள்ள மற்றவர்கள்: சீமா புனியா (வெண்கலம், வட்டெறிதல்), நவஜித் கவுர் தில்லான்(வெண்கலம், வட்டெறிதல்) மற்றும் நீரஜ் சோப்ரா (தங்கம், ஈட்டி எறிதல்).

செப்டம்பர் 2018 இல் அதிதாஸ் ஹிமா தாசுடன் ஒரு ஒப்பந்த உடன்படிக்கை மேற்கொண்டது.

இவர் போலந்தில் நடைபெற்ற பொன்சான் தடகள கிராண்ட் பிரிக்ஸ் போட்டியில் சூலை 2, 2019 இல் 200 ஓட்டப்பந்தயத்தில் 23.65 வினாடிகளில் முடித்துள்ளார்.

இதற்குப் பிறகு, இவர் போலந்தில் நடைபெற்ற குன்டோ தடகளப் போட்டியில் 200 மீ  ஓட்டப்பந்தயத்தில், சூலை 7, 2019 அன்று  23.97 விநாடிகளில் முடித்தார்.

இதே ஆண்டில் செக் குடியரசில், சூலை 13 அன்று நடைபெற்ற 200 மீ ஓட்டப்பந்தயத்தில் 23.43 வினாடிகளில் ஓடி தங்கப் பதக்கம் வென்றார்.

2019, சூலை 17 இல் செக் குடியரசில் நடைபெற்ற டாபார் தடகளப் போட்டியில் 200 மீட்டர் ஓட்டப்பந்தயத்தை 23.25 வினாடிகளில் ஓடி தங்கப்பதக்கம் வென்றார்.

20 சூலை 2019 இல், செக் குடியரசின், நோவ் மெஸ்டோவில் நடைபெற்ற 400 மீட்டர் ஓட்டப்பந்தயத்தில் பந்தய தூரத்தை 52.09 வினாடிகளில் கடந்து தங்கப்பதக்கம் வென்றுள்ளார்.

ஹிமா தாசு, சூலை 2019, மாதத்தில் மட்டும் சர்வதேச தடகளப் போட்டிகளில் 5 தங்கப்பதக்கங்களை வென்றுள்ளார்.

## விருதுகள் மற்றும் மரியாதைகள்
* பின்லாந்து, தம்பீரேவில் நடந்த 2018 - 20 வயதுக்குட்பட்டோர் உலக சாம்பியன்ஷிப், 400 மீட்டர் இறுதி போட்டியில் தங்கம் வென்றார்.

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:அசாமிய நபர்கள்
பகுப்பு:இந்தியப் பெண் குறுந்தொடரோட்ட வீரர்கள்‎
1099

**1099** (**[[ரோம எண்ணுருக்கள்|MXCIX]]**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*முதலாம் சிலுவைப் போரில் எருசலேம் முற்றுகை (1099):
** சனவரி 13 &ndash; சிலுவைப் போர் வீரர்கள் சிரியாவில் மாரா என்ற நகரைத் தீயிட்டுக் கொளுத்தினர்.
** சூன் 7 &ndash; எருசலேம் முற்றுகை ஆரம்பமானது.
** சூலை 8 &ndash; 15,000 கிறித்தவப் போர் வீரர்கள் பட்டினியுடன் எருசலேமைச் சுற்றி வந்தனர்.
** சூலை 15 &ndash; கிறித்தவப் போர் வீரர்கள் கடினமான முற்றுகையின் பின்னர், எருசலேம் திருக்கல்லறைத் தேவாலயத்தைக் கைப்பற்றினர்.
 
*சூலை 22 &ndash; எருசலேம் பேரரசு மத்திய கிழக்கு நாடுகளில் உருவாக்கப்பட்டது.
*ஆகத்து 12 &ndash; சிலுவைப் போர் வீரர்கள் பாத்திமா கலீபகத்தை ஆசுக்கலன் சமரில் தோற்கடித்தனர்.
*ஆகத்து 13 &ndash; இரண்டாம் அர்பனுக்குப் பின்னர் இரண்டாம்பசுக்கால் 160-வது திருத்தந்தையாக நியமிக்கப்பட்டார்.

## பிறப்புகள்

## இறப்புகள்
* சூலை 29 &ndash; இரண்டாம் அர்பன் (திருத்தந்தை) (b. 1035)

## மேற்கோள்கள்

*
1149

**1149** (**[[ரோம எண்ணுருக்கள்|MCXLIX]]**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*சூன் 29 &ndash; இனாப் நகர சமரில் அலெப்போவின் மன்னர் நூர் ஆத்-தீன் அந்தியோக்கியாவைத் தோற்கடித்தார்.
*சூலை 15 &ndash; திருக்கல்லறைத் தேவாலயம் எருசலேம் நகரில் புனிதத் தலமாக்கப்பட்டது.
*சூலை 28 &ndash; இரண்டாம் சிலுவைப் போர் தலைவர்கள் போரில் பின்வாங்க முடிவு செய்தனர்.
*ஏப்ரல் 8 &ndash; திருத்தந்தை மூன்றாம் இயூசின் இரண்டாம் தலமியின் கோட்டையில் தஞ்சம் புகுந்தார்.
*லோம்பார்டியில் காரிமேட்டின் அரண்மனை அழிக்கப்பட்டது.

## பிறப்புகள்
*கோரி முகமது, 1206), கோரிப் பேரரசர் (பி. 1206)
*பிருத்திவிராஜ் சௌகான், தில்லியை ஆண்ட சௌகான் மன்னர் (இ. 1192)

## இறப்புகள்

## மேற்கோள்கள்

*
1240

**1240** (**[[ரோம எண்ணுருக்கள்|MCCXL]]**) பழைய யூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
*சூலை 15 &ndash; நேவா நகரச் சமரில் உருசிய இளவரசர் அலெக்சாந்தர் நெவ்ஸ்கி சுவீடன் படையினரத் தோற்கடித்து, நோவ்கோரத் குடியரசை எதிரிகளின் தாக்குதலில் இருந்து காப்பாற்றினார்.
*டிசம்பர் 6 &ndash; படு கானும் தங்க நாடோடிக் கூட்டமும் கீவ் நகரைச் சூறையாடினர்.
*நோர்வேயில் உள்நாட்டுப் போர் முடிவுக்கு வந்தது.
*போர்த்துகலின் இரண்டாம் சான்சோ முசுலிம்களிடம் இருந்து அயமோண்டே, காசெல்லா நகர்களைக் கைப்பற்றினார்.
*துவான் மாசிக்கா என்ற அரபு நாட்டவர் சூலு தீவுகளுக்கு (இன்றைய பிலிப்பீன்சில்) சென்று அங்கு இசுலாமை அறிமுகப்படுத்தினார்.

## பிறப்புகள்

## இறப்புகள்
*அக்டோபர் 13 &ndash; ரசியா பேகம், தில்லி சுல்தான் (பி. 1205)
*நவம்பர் 16 &ndash; இப்னு அரபி, அராபிய மெய்யியலாளர் (பி. 1165)

## மேற்கோள்கள்

*
1381

**1381** (**[[ரோம எண்ணுருக்கள்|MCCCLXXXI)]]**) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*இங்கிலாந்தில் உழவர் கிளர்ச்சி:
**மே 30 &ndash; உழவர் கிழர்ச்சி ஆரம்பம்.
**சூன் 12 &ndash; கெண்ட், எசெக்சு நகரக் கிளர்ச்சியாளர்கள் இலண்டன் பிளாக்கீத் நகரில் கூடினர். ஜோன் பால் என்ற மதகுரு கிளர்ச்சிக்கு ஆதரவாகப் பேசினார்.
**சூன் 14 &ndash; கிளர்ச்சியாளர்கள் சவோய் அரண்மனையைத் தாக்கு, இலண்டன் கோபுரத்தை முற்றுகையிட்டனர். கான்டர்பரி பேராயர் கொல்லப்பட்டார். மன்னர் இரண்டாம் ரிச்சார்டு கிளர்ச்சித் தலைவர்களைச் சந்தித்து, பண்ணையடிமையை ஒழித்தல் போன்ற சீர்திருத்தங்களுக்கு உடன்பட்டார்.
**சூன் 15 &ndash; மன்னருடனான பேச்சுவார்த்தைகளின் போது, கிளர்ச்சித் தலைவர் வாட் டைலர் மன்னரின் ஆட்களால் கொல்லப்பட்டார். உயர்குடிப் படைகள் கிளர்ச்சியாளரை அடக்கினர். கிளர்ச்சித் தலைவர்கள் கைது செய்யப்பட்டு கொல்லப்பட்டனர்.
**சூலை 15 &ndash; இங்கிலாந்தில் உழவர்களின் கிளர்ச்சிக்குத் தலைமை வகித்த ஜோன் பால் என்ற மதகுரு இரண்டாம் ரிச்சார்ட் மன்னரின் முன்னிலையில் தூக்கிலிடப்பட்டு, நான்கு துண்டுகளாக் வெட்டப்பட்டு மரண தண்டனைக்குள்ளாக்கப்பட்டார்.
*ஆகஸ்டு &ndash; லித்துவேனியாவில் உள்நாட்டுப் போர் ஆரம்பமானது.
*வெனிசு செனோவாவுக்கு எதிரான மூன்றாண்டுகள் போரில் வெற்றி கண்டது.
*தைமூர் கிழக்கு ஈரானைக் கைப்பற்றினார்.

## பிறப்புகள்
* ரீட்டா (புனிதர்) (இ. 1457)

## இறப்புகள்

## மேற்கோள்கள்

*
மரியம் அல் அசுத்துருலாபி

**மரியம் அல் அசுத்துருலாபி** *(Mariam al-Asturlabi)* அல்லது  **அல்-'லிய்லியா பிந்த் அல்-'லிய்லி அல்-அசுத்துருலாபி** (அரபு மொழி: العجلية بنت العجلي الأسطرلابي), ஒரு பத்தாம் நூற்றாண்டு இடைக்கால இசுலாமியப் பெண் வானியலாளர் ஆவார். இவர் இன்றைய வடக்கு சிரியாவான அலெப்போவில் வாழ்ந்த வான்கோளம் உருவாக்குபவர் ஆவார்.

## இளமை

இவர் வான்கோளம் செய்பவராகிய அல்-'லிய்லி அல்-அசுத்துருலாபியின் மகளாவார். இபின் அல் நாதிம் கூறுகிறபடி, இவர் பாசுதுலசுவிடம் பயில்நிலையாளராக இருந்துள்ளார்.

## வாழ்க்கைப்பணி

அல்-'லிய்லியா கடல், வான் பயணத்துக்கு வழிகாட்டியாக விளங்கும் கருவியாகிய வான்கோளங்களைப் பத்தாம் நூற்றாண்டில் வடிவமைத்து உருவாக்கினார். இவர் கி.பி. 944 முதல் 967 வரையில் ஆட்சிபுரிந்த சாயிப் அல் தாவ்லவால் பணியில் சேர்க்கப்பட்டுள்ளார்.

## தகைமைகள்

என்றி ஈ. கோல்ட் 1990 இல் கண்டுபிடித்த முதன்மைப் பட்டைச் சிறுகோள் 7060 அல்-'லிய்லியா இவரது நினைவாகப் பெயரிடப்பட்டுள்ளது. பெயரீட்டுச் சான்று 2016 நவம்பர் 14 இல் வெளியிடப்பட்டது ().

## மேலும் காண்க
* பெண் வானியலாளர்கள் பட்டியல்

## மேற்கோள்கள்
 

## வெளி இணைப்புகள்
* Astrolabe: the 13th Century iPhone – Daily Sabah
* GPS and its Islamic origins,  The Star Online, 3 October 2013

பகுப்பு:இசுலாமிய வானியலாளர்கள்
பகுப்பு:அறிவியல் கருவி கண்டுபிடிப்பாளர்கள்
பகுப்பு:பெண் வானியலாளர்கள்
பகுப்பு:சிரியா வானியலாளர்கள்
பகுப்பு:சிரியா பெண் அறிவியலாளர்கள்
மார்கரெட் தர்ன்புல்

**மார்கரெட் கரோல் தர்ன்புல்** *(Margaret Carol Turnbull)* ஓர் அமெரிக்க வானியலாளர் ஆவார்.  இவர் 2004 இல் அரிசோனா பல்கலைக்கழகத்தில் வானியலில் முனைவர் பட்டம் பெற்றார். இவர் வாழத்தகும் கோள்கள் அமைந்த விண்மீன் அமைப்புகளிலும் இரட்டைச் சூரிய அமைப்புகளிலும் வல்லுனர் ஆவார், இவர் கோள் வாழ்தகவு காண்பதிலும் வல்லுனர் ஆவார்.

இவர் 2002 இல் ஜில் டார்ட்டருடன் இணைந்து வாழ்தகவு கோள்கள் அட்டவணையை உருவாக்கினார். இது மாந்த வாழ்தகவு வாய்ப்புள்ள விண்மீன் அமைப்புகளின் அட்டவணை ஆகும். அடுத்த ஆண்டு 100 ஒளியாண்டுகளுக்குள் அமைந்த வாழ்தகவு விண்மீன் அட்டவணைப் பட்டியலில் இருந்த 5000 விண்மீன்களில் மிகவும் தகுதி வாய்ந்த 30 விண்மீன்களைத் தேர்வு செய்தார்.

இவர் 2006 இல் ஒவ்வொன்றிலும் ஐந்து விண்மீன்கல் அமைந்த இரு வாழ்தகவு வாய்ப்புள்ள விண்மீன்களை குறும்பட்டியல்களை வெளியிட்டார். முதல் பட்டியலில் ஆலன் தொலைநோக்கி அணி உதவியால் சேதி கதிர்த்தேட்டங்களில் கண்டறிந்த விண்வமீன்கள் ஆகிய ([பீட்டா கானும் வெனட்டிகோரம், எச். டி.  10307,எச். டி. 211415, 18 சுகார்ப்பி, 51 பெகாசி ஆகியன அடங்கும்.  இரண்டாம் பட்டியலில் தரை கோள்காணி கண்டறிந்த சிறந்த ஐந்து விண்மீன்கள் ஆகிய எப்சிலான் இண்டி, எப்சிலான் எரிதானி, [[40 எரிதானி, ஆல்பா சென்டாரி B,  டௌ சேதி என்பன அடங்கும்.

தர்ன்புல்லை 2007 இல் CNN தொலைக்காட்சி  "மதிநுட்பர்"  என இவரது மிகவும்  உயிர்தோன்றி அறிதிறன் நாகரிகம் நிலவ மிகவும் வாய்ப்புள்ள கோள்கள் உருவாக வல்ல விண்மீன்களின் அட்டவணையை உருவாக்கிய பணிக்காக பாராட்டியது.

சிறுகோள் 7863 தர்ன்புல் இவரது நினைவாகப் பெயரிடப்பட்டது.

==மேற்கோள்கள்==
<references/>

==வெளி இணைப்புகள்==
* 
* 
* 

[பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:விண்வெளி உயிரியலாளர்கள்
பகுப்பு:பெண் உயிரியலாளர்கள்
பகுப்பு:1975 பிறப்புகள்
பகுப்பு:அரிசோனா பல்கலைக்கழக முன்னாள் மாணவர்கள்
மால்கம் மக்கரிச்

**மால்கம் மக்கரிச்** (Thomas Malcolm Muggeridge 24 மார்ச்சு 1903–14 நவம்பர் 1990) என்பவர் பிரித்தானிய இதழாளர் எழுத்தாளர் மற்றும் நூலாசிரியர் ஆவார்.
இரண்டாம் உலகப் போரில் படை வீரராகவும் உளவாளியாகவும் பணியாற்றினார். தொடக்கத்தில் இடதுசாரிக் கொள்கையராகவும் பிற்காலத்தில் பொதுவுடைமைத் தத்துவத்தை எதிர்ப்பவராகவும் மாறினார்.மேற்கத்திய நாடுகளில் அதிகமாக அறியப்படாமல் இருந்த  அன்னை தெரசாவை  வெளிச்சத்துக்குக் கொண்டு  வந்த பெருமை  இவருக்கு உண்டு. இவரைப் பற்றிய தன் வரலாற்று நூல்  இரண்டு தொகுதிகளாக வெளி வந்து அறிவுலகில் பிரபலாமானது. இவர் சில காலம் இந்தியாவிற்கு வந்து கொல்கத்தாவில் வாழ்ந்து வந்தார். 1934 முதல் 1936 வரை கொல்கத்தாவில் ஸ்டேட்ஸ்மன் பத்திரிகையில் ஆசிரியராகப் பணி ஆற்றினார். சில ஆண்டுகள் தனியாகக் கொல்கத்தாவில் வாழ்ந்து வந்தார்.

## மேற்கோள்

பகுப்பு:ஆங்கில எழுத்தாளர்கள்
பகுப்பு:1903 பிறப்புகள்
பகுப்பு:1990 இறப்புகள்
ஆங்கெலி-ரிமினி வினை

**ஆங்கெலி-ரிமினி வினை** *( Angeli–Rimini reaction)* என்பது ஓர் ஆல்டிகைடுக்கும் என்-ஐதராக்சிபென்சீன்சல்போனமைடு எனப்படும் ஒரு சல்போனமைடுக்கும் இடையில் நடைபெறும் ஒரு கரிம வேதியியல் வினையாகும். ஒரு காரத்தின் முன்னிலையில் நிகழும் இவ்வினையில் ஐதராக்சமிக் அமிலம் உருவாகிறது.

இவ்வினையில் சல்பினிக் அமிலமும் உடன் விளைபொருளாகத் தோன்றுகிறது.இத்தாலிய வேதியியலர்களான ஆங்கெலோ ஆங்கெலி மற்றும் என்ரிக்கோ ரிமினி (1874–1917) ஆகியோர் இவ்வினையைக் கண்டறிந்து 1896 ஆம் ஆண்டில் வெளியிட்டனர்.

## வேதிச்சோதனை

பெரிக் குளோரைடு சேர்மத்தின் உதவியுடன் ஆல்டிகைடுகளை கண்டறிவதற்கான சோதனையாக இவ்வினை பயன்படுகிறது. ஆல்டிகைடு இருப்பதாக கருதப்படும் மாதிரியின் சில துளிகள் முதலில் எத்தனாலில் கரைக்கப்படுகிறது. பின்னர், சல்போனமைடுடன் சிறிதளவு சோடியம் ஐதராக்சைடு கரைசலை சேர்த்து காங்கோ சிவப்பு நிற அமிலமாக்கப்படுகிறது. பெரிக் குளோரைடு துளியைச் சேர்க்கும் போது அம்மாதிரியில் ஆல்டிகைடு இருக்கும் பட்சத்தில் அக்கரைசல் அடர் சிவப்பு நிறமாக மாறுகிறது. ஐதராக்சிலமீன் மற்றும் எத்தனாலில் உள்ள பென்சீன்சல்போனைல் குளோரைடு சேர்மங்கள் பொட்டாசியம் உலோகத்துடன் வினைபுரிவதால் சல்போனமைடு தயாரிக்கப்படுகிறது

. 
 
## வினை வழிமுறை

இவ்வினையின் வினை வழிமுறை தெளிவிலாமல் உள்ளது என்றாலும் வினையின் போக்கு குறித்த பல்வேறு பாதைகள் காணப்படுகின்றன.

என்-ஐதராக்சிபென்சீன்சல்போனமைடு 1 அல்லது அதன் புரோட்டான் நீக்கப்பட்ட வடிவம் 2 ஒரு நியூக்ளியோபைல் எனப்படும் மின்னணு மிகுபொருளாக ஆல்டிகைடுடன் 3 வினைபுரிந்து 4 இடைநிலை விளைபொருளாக மாறுகிறது. மூலக்கூற்றிடை புரோட்டான் பரிமாற்றத்திற்குப் பின்னர்  சல்பினிக் அமில எதிர்மின் அயனி பிரிகிறது. நைட்ரோன் வேதி வினைக்குழு 6 மற்றும் இடைநிலை விளைபொருள் 7 வழியாக ஐதராக்சமிக் அமிலம் 8 உருவாகிறது. மாற்றாக அசிரிடின் இடைநிலை விளைபொருள் 9 நேரடியாக இறுதி விளைபொருளாக உருவாகிறது. இடைநிலை விளைபொருள் நைட்ரீன் குழு 10 உருவாதல் இங்கு நிராகரிக்கப்படுகிறது. இதனால் ஏற்படும் வினை கலவையின் வினைத்திறன் பற்றாக்குறையால் எளிய ஆல்க்கீன்கள் உருவாவதில்லை.   
 

## எல்லைகள்
திண்ம நிலை தொகுப்பு வினைகளில் ஆங்கெலி-ரிமினி வினை சமீபத்தில் சல்போனமைடு சகப்பிணைப்பாக பாலிசிடைரீனுடன் இணைக்கப்பட்டு திண்ம ஆதரவுடன் பயன்படுத்தப்பட்டது .

## மேற்கோள்கள்

பகுப்பு:பெயர் வினைகள்
பகுப்பு:கரிம ஒடுக்க-ஏற்ற வினைகள்
பகுப்பு:வேதியியல் பரிசோதனைகள்
சி. இறையரசன்

**சி. இறையரசன்**  என்ற இயற்பெயரைக் கொண்ட இவர் தமிழகத்தின் இலக்கிய வட்டத்தில் **பாவலர் இறையரசன்** என்றே  அழைக்கப்படுகிறார். இவர் 20 நவம்பர், 1943  ஆம் ஆண்டு, தமிழகத்தின் கரூர் மாவட்டத்தின் வட்டங்களுள் ஒன்றான, கரு(வூ)ர் வட்டத்தின் கீழ் அமைந்துள்ள, சூ. தொட்டம்பட்டி என்னும் சிற்றூரில் பிறந்தவர். இவரின் தந்தை பெ. சிவன்மலை, தாய் பொன்னம்மாள் என்ற பெற்றோருக்கு, இரண்டாம் மகனாகப் பிறந்தார். திண்ணைப்பள்ளியில், மூன்றாம் வகுப்பு வரைக்கக் கற்றார். எனினும், அதன்பின் தொடர்ந்து முத்தமிழ் கற்றதால், பாக்கள் எழுதும் திறன் பெற்றிருக்கிறார். தமிழகத்தின் பல்வேறு முன்னனி இதழ்களில், இவரின் படைப்புகள் பதிந்துள்ளன. இவரின் *சிந்தனை ஊற்று* என்னும் பாநூலுக்கு, அமெரிக்கக் கலிபோர்னிய உலகக் கலை இலக்கியப் பண்பாட்டுக் கழகம், *இலக்கிய முனைவர் பட்டம்* வழங்கிச் சிறப்பித்துள்ளது. மேலும், பல இலக்கிய அமைப்புகளினால் சிறப்புப் பெயர் பட்டங்களைப் பெற்றுள்ளார். அவற்றில், *பாமாமணி, குறள் படைப்புச் செம்மல், உரைப்பா ஊற்று, இன்பா ஏறு போன்றவைகள் குறிப்பிடத்தக்கன ஆகும். [[பாரதிதாசன்|பாவேந்தர்]] நூற்றாண்டு விழாவில், [[தமிழ்நாடு|தமிழக]], [[புதுவை]] அரசுகளின் சான்றிதழ்களும், பரிசும் பெற்றவர். பேராசிரியர் மது ச. விமலானந்தம் தொகுத்த * தமிழ் இலக்கிய வரலாறு * என்னும் நூலில்  இவரைப்பற்றிய   குறிப்புரைகள் உள்ளன. *உலகத்திருக்குறள் மையம், குறளாயம், அகில இந்திய தமிழ் எழுத்தாளர் சங்கம், தமிழ்க்காசு இலக்கியக் குழு'' போன்ற பல்வேறு அமைப்புகளில் பணியாற்றியுள்ளார்.

## படைப்புகள்
#குறளும் பொருளும்
#செந்நீரில் மலரும் செந்தமிழ் ஈழம்
# சிந்தனை ஊற்று
# நாலும் பொருளும்
#மூன்று தமிழ்க்களம்
# சிலம்பும் பொருளும் [புகார் காண்டம்]
# சிந்தனை முழக்கம்
# பம்பாய் இலக்கிய உலா (இவரின் முதல் உரைவடிவ  நூல்)
# பாண்டியனார் குறள் அந்தாதி - பட்டி வீரன்பட்டி ஊ. பு. அ. சவுந்திர பாண்டியனாரின் வாழ்க்கை வரலாறு

பகுப்பு:தமிழகக் கவிஞர்கள்
கே. ராணி

**கே. ராணி** (*K. Rani*, 1943 - 13 சூலை 2018) தென்னிந்தியப் பின்னணிப் பாடகி ஆவார். இவர் 500 இற்கும் அதிகமான பாடல்களை தெலுங்கு, தமிழ், கன்னடம், மலையாளம், இந்தி, வங்காளி, சிங்களம், உசுப்பெக் மொழிகளில் பாடியுள்ளார். ராணி இலங்கையின் "சிறீ லங்கா தாயே" என்ற தேசியப் பண்ணைப் பாடியுள்ளார்.

இந்திய தேசிய காங்கிரசு தலைவர் காமராசர் இவருக்கு "இன்னிசை ராணி" எனப் பட்டம் சூட்டினார்.

## பாடல்கள்
### தமிழ்ப் பாடல்கள்

### இசுலாமியப் பாடல்கள்
நாகூர் ஈ. எம். ஹனீஃபாவுடன் இணைந்து பாடிய சில இசுலாமியப் பாடல்கள்:
**ஓடுவோம் வாருங்கள்* 
* *தீனோரே நியாயமா மாறலாமா*
**வாழ வாழ நல்ல வழிகள் உண்டு*
**அருள் மேவும் ஆண்டவனே*

## மேற்கோள்கள்

## வெளி இணைப்புகள்
*Article on K. Rani in Raja Music Bank, 2011
*K. Rani Tamil songs inp0p Gaana.Com
*K. Rani Telugu songs in Telugulyrics.Com p
*K. Rani Telugu songs in Old Telugu Songs.Com 
*K. Rani Telugu songs in Early Tollywood
*List of Malayalam Songs by Singers K Rani

பகுப்பு:1943 பிறப்புகள்
பகுப்பு:2018 இறப்புகள்
பகுப்பு:இந்தியப் பாடகர்கள்
பகுப்பு:இந்தியத் திரைப்படப் பாடகர்கள்‎
இந்திய அரசியலமைப்புச் சட்டத்தில் மொழிகள்

**மொழிகள்** (Languages)  இந்திய அரசியல் சாசனத்தை உருவாக்கியவர்களுக்கு, இந்தியாவில் பலவேறு மொழிகள் வழக்கில் இருந்ததால் அவைகளைக் கையாள்வது  பெரிய சவாலாக இருந்தது. இந்திய அரசியலமைப்புச் சட்டம் உருவாக்கப்படும் பொழுது இந்தியாவில் 1652 மொழிகள் பேச்சு வழக்கில் இருந்தன. இவைகளில் இந்திய மொழிகளல்லத 63 மொழிகளும்  அடங்கும்.

## இந்தி ஆங்கிலம்
அரசியல் சாசனத்தை உருவாக்கியவர்கள் ஒரு சில மொழிகளை அலுவலக தகவல் பரிமாற்றத்திற்காக அறிவிக்க வேண்டியிருந்தது. மொத்த பேச்சு வழக்கில் இருந்த 1652 மொழிகளில் 22 மொழிகள் (எட்டாவது அட்டவணை) ஏறக்குறைய 91 விழுக்காடு மக்களால் பேசப்பட்டு வந்தது. இதில் இந்தி மொழி அதன் மறுவடிவங்களான உருது, இந்துஸ்தானி ஆகியவைகளுடன் ஏறக்குறைய 46 விழுக்காடு மக்களால் பேசப்பட்டு வந்தது. ஆதலால் இந்தியும், அதன் தேவநாகரி எழுத்துவடிவமும் இந்தியாவின் அலுவலக மொழியாகவும், ஆங்கிலம் 15 ஆண்டுகளுக்கு தொடரும் என்றும் அறிவிக்கப்பட்டது. (பிரிவு 351)

இந்தி அலுவலக மொழியாக அறிவிக்க்ப்பட்டாலும் மாநில சட்டமனடறங்கள் தங்களுக்கு தேவையான மொழிகளை தங்களுக்குள் தகவல் பாிமாற்றத்திற்காக அறிவித்துக் கொள்ளலாம் (பிாிவு 347)

## அலுவலக மொழி
இந்திய அரசியல் சாசனப் பிரிவு 343-ன் படி இந்தி அதன் தேவநாகரி எழுத்துவடிவத்தில் இந்தியாவின் அலுவலக மொழியாக இருக்கும். 15 வருடங்களுக்கு ஆங்கிலம் தொடர்ந்து பயன்படுத்தப்படும். அதன் பின் பாராளுமன்றம் சட்டம் இயற்றுவதன் மூலம் ஆங்கிலத்தைத் தொடரலாம். இதனடிப்படையில் பாராளுமன்றம் அலுவல மொழிகள் சட்டம் 1963-ஐ இயற்றியது.

## அலுவலக மொழிகள் ஆணையம்
அரசியல் சாசனப் பிரிவு 344-ன் படி குடியரசுத் தலைவர் அலுவலக மொழிகள் ஆணையத்தை நிறுவலாம். இதன் முக்கிய பணி, குடியரசுத் தலைவருக்கு அலுவலக மொழிகள் குறித்து அறிவுரை வழங்குவதாகும்.

இந்த ஆணையம் முதலில் ஐந்து வருடம் கழித்தும் பின்பு 10 வருடங்கள் கழித்தும் நிறுவப்படும். எட்டாவது அட்டவணையில் உள்ளிட்ட மொழிகளின் பிரதிநிதிகளை உள்ளடக்கி ஆணையம் நிறுவப்படும்.

### முக்கிய பணிகள்
# இந்தி மொழியை தொடர்ந்து அலுவலக மொழியாகப் பயன்படுத்த ஆவன செய்தல்
#ஆங்கிலத்தின் பயன்பாட்டை இந்திய அரசின் செயல்பாட்டில் குறைத்தல்
#உச்ச நீதிமறத்திலும், உயர் நீதிமன்றத்திலும், இந்திய அரசு மற்றும் மாநில அரசின் சட்டங்களில் பயன் படுத்தப்படும் மொழிகள் குறித்த ஆலோசனை வழங்குதல்.
#இந்திய அரசின் செயல்பாட்டிற்கு பயன்படுத்த வேண்டிய எண்ணுருக்கள் குறித்த ஆலோசனை வழங்குதல்
#இந்திய அரசின் அலுவலக மொழிகள் குறித்தும், மாநில அரசுகளுக்கும் இந்திய அரசிற்கும் நடை பெரும் தகவல் பரிமாற்றம் செய்யப்பட  வேண்டிய மொழிகள் குறித்தும் அறிவுரை வழங்கும்

ஆணையம் பரிந்துரை வழங்கும் போது இந்தியாவின் அறிவியல், கலாசாரம் மற்றும் தொழில் துறை மேம்பாட்டினையும், இந்தி பேசாத மக்களின் அரசுப் பணியில் சேர்வதற்கான நியாயமான வாய்ப்பினையும் கருத்தில் கொள்ள வேண்டும்.
## மேற்கோள்கள்

பகுப்பு:இந்திய மொழிகள்
பகுப்பு:இந்திய அரசியலமைப்புச் சட்டம்
இரைப்பை ஏற்றம்

**இரைப்பை ஏற்றம்** அல்லது **இயற்பிளவுப் பிதுக்கம்** (**hiatal hernia**) என்பது ஒரு வகையான குடலிறக்கம் ஆகும். இரைப்பையின் மேற்பகுதியில் உள்ள ஒரு சிறு பகுதி உதரவிதானத்தின் மேற்பகுதியின் உள்ள நெஞ்சுக்குள் புகுந்துகொள்ளும் நிலை இரைப்பை ஏற்றம் என அழைக்கப்படுகிறது. இதன் அறிகுறிகள் உணவைச் சாப்பிட்டதும் நெஞ்செரிச்சல் ஏற்படுதல், குறிப்பாக மிக இனிப்பான, காரமான, கொழுப்பான உணவு வகைகளைச் சாப்பிட்டால், உடனே நெஞ்சு முழுவதும் எரிதல், இரைப்பையில் உள்ள அமிலம் மேலேறி, நெஞ்செரிச்சல் உண்டாதல், இவற்றோடு ஏப்பம், குமட்டல், வாந்தி போன்ற பிற தொல்லைகளும் சேர்ந்துகொள்ளுதல். இதன் பிற அறிகுறிகள் விழுங்கற்கடுமை மற்றும் நெஞ்சு வலி ஆகியன. இரும்புச்சத்துக் குறை சோகை, குடல்முறுக்கம் போன்றவையும்ஏற்படலாம்.

இதன் பொதுவான காரணியானது முதுமை மற்றும் உடற் பருமன் ஆகும். பிற காரணிகள் பேரதிர்ச்சி, ஸ்கோலியோசிஸ், சிலவகை அறுவைச் சிகிச்சைகள் ஆகும். இதில் இரண்டு முக்கிய வகைகள் உள்ளன: *நழுவும் இரைப்பை ஏற்றம்* என்பது இரைப்பையின் சிறு பகுதி நெஞ்சுக்குள் புகுவதும் மீண்டும் வயிற்றுக்குள் திரும்பும் நிலை ஒன்று ஆகும். அடுத்து *இடமாறு இரைப்பை ஏற்றம்* என்பது நெஞ்சுக்கும் வயிற்றுக்கும் நழுவிக்கொண்டிருக்கும் இரைப்பையின் மேற்பகுதி, ஒரு கட்டத்தில் வயிற்றுக்குத் திரும்பாமல், நெஞ்சுக்குள்ளேயே நிலையாக இருந்துவிடும் நிலையாகும். இந்த சிக்கலை உள்நோக்கியியல் அல்லது மருத்துவப் படிமவியல் போன்றவற்றால் உறுதிப்படுத்தலாம். மேற்குறிப்பிட்ட அறிகுறிகள் இருப்பின் பொதுவாக உள்நோக்கியல் வழியாகவே கண்டறியப்படுகிறது,  இதன் அறிகுறிகளுக்கு ஏற்ப சிகிச்சை அளிக்கப்படுகிறது. இது பொதுவாக 50 வயதைக் கடந்தவர்களுக்கே ஏற்படுகிறது.

படுக்கையின் தலைப்பகுதியை உயர்த்திக்கொள்ளுதல், எடையைக் குறைத்தல், உணவு பழக்கங்களை மாற்றுதல் போன்ற பழக்கவழக்கங்கள் இதற்கு நிவாரணமாகும். இதற்கான மருந்துகளாக எச்2 பிளாக்கர்ஸ் அல்லது புரோட்டான் பம்ப் இன்ஹைபைட்ஸ் போன்ற இரைப்பை அமிலத்தை குறைக்கும் மருந்துகள் உதவுகின்றன, எனினும் அவை குறிப்பிடத்தக்க பக்க விளைவுகளை உருவாக்கலாம். மருந்துகளால் நிலை மேம்படாவிட்டால், லேப்ராஸ்கோப் முறையில் அறுவைச் சிகிச்சை மேற்கொள்ளப்படுவதும் உண்டு. அமெரிக்காவில் 10% முதல் 80% வரையிலான மக்கள் இதனால் பாதிக்கப்படுகின்றனர். 
## அறிகுறிகள்
thumb

இரைப்பை ஏற்றமானது பெரும்பாலும்  "great mimic" (பெருநடிப்பு) என்று அழைக்கப்படுகிறது, ஏனெனில் அதன் அறிகுறிகள் பல உடல் சீர்குலைவுகளை ஒத்திருக்கின்றன. இரைப்பை ஏற்றத்துக்கு ஆளானவர்கள்   மார்பில் மந்தமான வலி, மூச்சு வாங்குதல்  (உதரவிதானத்தின்மீது இரைப்பை ஏறுவதால் உண்டாகிறது), இதயப் படபடப்பு (வேகஸ் நரம்பு எரிச்சல் காரணமாக), அடிக்கடி நெஞ்செரிச்சல் ஏற்படுவதும், மார்பக வலி அல்லது உண்ணும் வலி ஏற்படக்கூடும். பெரும்பாலும் இரைப்பை ஏற்றமானது எந்த அறிகுறிகளும் இல்லாமல் இருப்பதும் உண்டு.

## மேற்கோள்கள்

## வெளி இணைப்புகள்
ஏறிய இரைப்பை இறங்குமா..?
பகுப்பு:செரிமான அமைப்புக் கோளாறுகள்
1054

**1054** (**[[ரோம எண்ணுருக்கள்|MLIV]]**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*பெப்ரவரி &ndash; மோர்ட்டிமர் என்ற இடத்தில் இடம்பெற்ற சமரில், நோர்மன்கள் பிரெஞ்சு இராணுவத்தைத் தோற்கடித்தனர். இதன்  பலனாக பிரெஞ்சு மன்னர் முதலாம் என்றி நோர்மண்டியில் இருந்து தனது படைகளை திரும்ப அழைத்தார்.
*ஏப்ரல் 30 &ndash; அயர்லாந்தை சூறாவளி தாக்கியது.
*சூலை 4 &ndash; சீட்டா டோரி விண்மீன் அருகே இடம்பெற்ற *எஸ்என் 1054* மீயொளிர் விண்மீன் வெடிப்பு பற்றிய செய்தி சீனர், அராபியர்களினால் பதியப்பட்டது. 23 நாட்கள் பகலொளியிலும் அவதானிக்க முடிந்தது. இதன் எச்சங்கள் நண்டு வடிவ நெபுலாவாக (என்ஜிசி1952) உருமாறியது.
*சூலை 16 &ndash; அண்மையில் இறந்த திருத்தந்தை ஒன்பதாம் லியோவின் மூன்று உரோமைத் தூதர்கள் ஹேகியா சோபியா கோவிலின் பலிபீடம் மீது திருச்சபைத் தொடர்பில் இருந்து நீக்கும் சட்டவிரோதமான திருத்தந்தையின் ஆணை ஓலையை வைத்ததன் மூலம் மேற்கத்திய, கிழக்கத்தியக் கிறித்தவ தேவாலயங்களிடையே தொடர்புகளைத் துண்டித்தனர். இந்நிகழ்வு பின்னர் பெரும் சமயப்பிளவுக்கு வழிவகுத்தது.
*லீ வம்சத்தின் மூன்றாம் அரசர் லீ நாத் தோன் வியட்நாமை ஆட்சி செய்யத் தொடங்கினார். நாட்டின் பெயரை அவர் தாய் வியெத் என மாற்றினார்.
*இலங்கையில் இரண்டாம் இலம்பகர்ண வம்சத்தின் ஏழாம் கசபனின் ஆட்சி ஆரம்பமானது.
*தென்னிந்தியாவில் கொப்பம் போர் சோழ அரசர்களுக்கும், சாளுக்கியருக்கும் இடையில் ]] இடம்பெற்றது. இராஜாதிராஜ சோழன் சமரில் இறந்தார். இரண்டாம் இராஜேந்திர சோழன் அரசரானார்.

## பிறப்புகள்

## இறப்புகள்
*இராஜாதிராஜ சோழன்
*அதிசர், இந்திய வங்காள பௌத்த துறவி (பி. 982)

## மேற்கோள்கள்

*
சிற்றூர் அரசுக் கல்லூரி

**சித்தூர் அரசுக் கல்லூரி** இந்திய மாநிலமான கேரளத்தில் உள்ள பழமையான கல்வி நிறுவனங்களில் ஒன்றாகும். கள்ளிக்கோட்டை பல்கலைக்கழகத்துடன் இணைவுப்பெற்ற இக்கல்லூரி, கேரள அரசின் கல்லூரிக்கல்வி இயக்ககத்தின் கீழ் சிறப்புநிலைக் கல்லூரி என்னும் சிறப்பினையும் பெற்றுள்ளது.

### படிப்புகள்
கலை, அறிவியல், வணிகவியல் பிரிவுகளில் இளங்கலை, முதுகலைப் படிப்புகள் இக்கல்லூரியில் உள்ளன. 

தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் இளங்கலைப்பட்டப்படிப்பு உள்ளது. 

தமிழ், பொருளியல், தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் முதுகலைப் பட்டப்படிப்பு உள்ளது. 

தமிழ், கணிதம், தத்துவவியல், இசையியல் ஆகிய துறைகளில் முனைவர்ப்பட்டப்பிரிவு செயல்படுகிறது. 

2018 முதல் தமிழ், கணிதம் ஆகிய துறைகளின் கீழ் ஆய்வியல் நிறைஞர்ப்பட்டப்பிரிவும் அறிவிக்கப்பட்டுள்ளது.    

ஒரு கல்வியாண்டில் ஏறக்குறைய 1400 மாணவர்கள் இக்கல்லூரியில் பயில்கின்றனர். 

தமிழ், மலையாளம், இந்தி, சமஸ்கிருதம் ஆகிய மொழிகளை இரண்டாம் மொழியாகத் தேர்ந்தெடுத்துப் படிக்கும் வாய்ப்பு உள்ளது.

### வரலாறு
1947 ஆம் ஆண்டு ஆகத்து மாதம் பதினொன்றாம் நாள் அதாவது, இந்திய சுதந்திரத்திற்கு நான்கு நாள் முன்பாக நிறுவப்பட்ட கல்லூரி ஆகும். 1954 முதல் சோகநாசினி என்றழைக்கப்படும் சித்தூர்ப்புழை ஆற்றின் கரையில் உள்ள தற்போதைய வளாகத்தில் செயல்பட்டுவருகிறது.

திரையிசைப் பாடகர்கள் சொர்ணலதா, கிருஷ்ண சந்திரன், தமிழ்த் திறனாய்வாளர்கள் ராஜமார்த்தாண்டன், அ. கா. பெருமாள், வேதசகாயகுமார், தலமரங்கள் நூலாசிரியர் சுந்தரசோபிதராஜ், கண்ணதாசன் ஆய்வாளர் பாலு ஆகியோர் இக்கல்லூரியில் பயின்ற மாணவர்களில் குறிப்பிடத்தக்கவர்கள்.

### இடம்
பாலக்காடு நகரத்திலிருந்து 17 கி.மீ தூரத்தில் சித்தூர் தத்தமங்கலம் நகராட்சியில் சோகநாசினி என்றழைக்கப்படும் சித்தூர்ப்புழை ஆற்றின் கரையில் அமைந்துள்ளது. 

கோயமுத்தூர் – கொல்லங்கோடு, கோயமுத்தூர் – புதுநகரம், கோயமுத்தூர் – தத்தமங்கலம் பேருந்து வழித்தடத்திலும் பொள்ளாச்சி – கொழிஞ்சாம்பாறை – பாலக்காடு பேருந்து வழித்தடத்திலும் அமைந்துள்ள இக்கல்லூரி பாலக்காடு மாவட்டத்தின் உட்பகுதிகளில் இருந்து பேருந்துத் தடங்களால் இணைக்ககப்பட்டுள்ளது.

### இலக்குமொழி
“பெரியோர் வழியே நல்வழி” என்னும் பொருள்படும் महाजनो येन गत : स पन्था என்னும் இந்திமொழி வாசகத்தினைத் தன் இலக்குமொழியாகக் கொண்டு இக்கல்லூரி இயங்குகிறது.

### துறைகள்
தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளும் வணிகவியல் துறையும் ஆக பதினான்கு துறைகள் முதன்மைத்துறைகளாக இயங்குகின்றன. 

இந்தித்துறை, சமஸ்கிருதத்துறை, விளையாட்டுத்துறை ஆகியனவும் இயங்குகின்றன.

## மேற்கோள்கள்

பகுப்பு:பாலக்காடு மாவட்டத்தில் உள்ள கல்லூரிகளும் பல்கலைக்கழகங்களும்
பகுப்பு:கேரள கலை மற்றும் அறிவியல் கல்லூரிகள்
மீடியாப் பேரரசு

**மீடியாப் பேரரசு**, கிமு 5ம் நூற்றாண்டில் பாரசீகம் எனும் தற்கால ஈரான் நாட்டின் வடமேற்கு பகுதிகளை முதலில் ஆண்டவர்கள். இவர்களின் சமயம் சொராட்டிரிய நெறி ஆகும்.  கிமு 678ல் நிறுவப்பட்ட மீடியாப் பேரரசு, பேரரசர் சைரசு கிமு 549ல் மீடியாவை கைப்பற்றும் வரை ஆட்சி செலுத்தியது.  

மீடியர்கள் கிமு 1100 - 1000 வரை இரானின் வடமேற்கு மலைப்பகுதிகளிலும், மெசொப்பொத்தேமியாவின் வடகிழக்கு மற்றும் கிழக்கில் உள்ள எகபடனா பகுதிகளில் வாழ்ந்தவர்கள். 

கிமு 800 - 700க்கு இடைப்பட்ட காலத்தில் மீடியர்கள் இரானின் மேற்குப் பகுதிகளை மீடியப் பேரரசில் கொண்டு வந்தனர. 

பண்டைய பாரசீகத்தின் மீடியப் பேரரசு, தற்கால ஈரானின் வடகிழக்கு, ஈராக்கின் தெற்கு மற்றும் அனதோலியாவின் தெற்கு மற்றும் கிழக்குப் பகுதிகளை ஆட்சி செய்தனர். மீடியர்கள் பழைய பாரசீக மொழியின் உட்பிரிவான மீடியன் மொழியை பேசினர். மீடியர்கள் சொராஷ்டிரிய சமயத்தை பின்பற்றினர். மீடியப் பேரரசின் தலைநகராக இகபடானா (தற்கால ஹமதான்) விளங்கியது.

மேற்கு ஈரானில் நடந்த அகழாய்வில் கிடைத்த தொல்பொருட்கள் மற்றும் சாத்திரக் குறிப்புகளின் அடிப்படையில், மீடியர்கள், அசிரிய மக்கள் மற்றும் பண்டைய கிரேக்கர்களின் சமகாலத்தில் வாழ்ந்தவர்கள் ஆவார்.
 

பாரசீகத்தின் அகாமனிசியப் பேரரசர் சைரசு மீடியாப் பேரரசை கிமு 549ல் கைப்பற்றினார். 

 

## இதனையும் காண்க
* எகபடனா
* அரராத்து இராச்சியம்
* புது அசிரியப் பேரரசு
* அகாமனிசியப் பேரரசு
* சைரசு

## மேற்கோள்கள்

## ஆதாரங்கள்

* 
* 
* 
* 
*
*
*
* 
*
* 
* 
* 
* 
*
*
*
*
*
*

## மேலும் படிக்க
* "Mede." *Encyclopædia Britannica*. 2008. Encyclopædia Britannica Online. 16 January 2008.
* 
* 
* 
* 

## வெளி இணைப்புகள்

* Median Empire at Iran Chamber Society website.

பகுப்பு:ஆசியாவின் முன்னாள் நாடுகள்
பகுப்பு:ஈரான்
பகுப்பு:முன்னாள் பேரரசுகள்
பகுப்பு:மெசொப்பொத்தேமியாவின் வரலாறு
பகுப்பு:மெசொப்பொத்தேமியா
பிக்ரமிக் அமிலம்

**பிக்ரமிக் அமிலம் **(Picramic acid), **2-அமினோ-4,6-டைநைட்ரோபீனால்**, எனவும் அழைக்கப்படும் ஆல்ககாலில் கரைக்கப்பட்ட பிக்ரிக் அமிலத்துடன் அம்மோனியம் ஐதராக்சைடுடன் நடுநிலைப்படுத்துவதன் மூலம் கிடைக்கப் பெறுகின்ன அமிலம் ஆகும். கிடைக்கப் பெறும் கரைசலுடன் ஐதரசன் சல்பைடு சேர்க்கப்படும் போது கரைசல் சிவப்பு நிறமாக மாறி கந்தகம் மற்றும் சிவப்பு நிறப்படிகங்களைத் தருகிறது. இவை பிக்ரமிக் அமிலத்தின் அம்மோனியம் உப்புகள் ஆகும். அசிட்டிக் அமிலத்தைப் பயன்படுத்தி பிரித்தெடுக்கப்படுகிறது.

பிக்ரமிக் அமிலம் ஒரு வெடிபொருளாகவும் மிகுந்த நச்சுத்தன்மை உடையதாகவும் உள்ளது. இது கசப்புச் சுவை உடையது.

## மேற்கோள்கள்

பகுப்பு:காடிகள்
பகுப்பு:அனிலின்கள்
பகுப்பு:வெடிக்கும் வேதிப்பொருட்கள்
மரியா மார்கரெதா கிர்ச்சு

**மரிய மர்கரெதா கிர்ச்சு** *(Maria Margaretha Kirch)*  வரலாற்றுச் சான்றுகளில் (**Winckelmann**  *எனப்படுபவர்* அல்லது **மரியா மார்கரெதா கிர்ச்சின்** *(Maria Margaretha Kirchin)*; 25 பிப்ரவரி 1670 &ndash; 29 திசம்பர் 1720) ஒரு செருமானிய வானியலாளர் ஆவார். இவர் சூரியனும் காரிக்கோளும் வெள்ளியும் வியாழனும் 1709 இலும் 1712 இலும் ஒன்றியதை எழுதி அறிவித்து பெயர்பெற்றவர்.

## மேலும் காண்க
* பெண் வானியலாளர்கள் பட்டியல்

## மேற்கோள்கள்


பகுப்பு:செருமானிய வானியலாளர்கள்
பகுப்பு:பெண் வானியலாளர்கள்
பகுப்பு:1670 பிறப்புகள்
பகுப்பு:1720 இறப்புகள்
பகுப்பு:செருமானியப் பெண் அறிவியலாளர்கள்
மவுரா தாம்பெல்லி

thumb|Maura Tombelli
**மவுரா தாம்பெல்லி** *(Maura Tombelli)* (பிறப்பு: 1952) ஓர் இத்தாலியப் பயில்நிலை வானியலாளர் ஆவார். இவர் மாறும் விண்மீன்களின் நோக்கீட்டாளராக வானியலில் பயிற்சி எடுத்தார். இவர் முதன்மைப் பட்டை சிறுகோளாகிய 7794 சான்விட்டோ உட்பட, 200 சிறுகோள்களைக் கண்டுபிடித்துள்ளார். இவர் அமெரிக்க மாறும் விண்மீன்கள் நோக்கீட்டாளர் கழகத்தின் உறுப்பினரும் ஆவார்.

இவர் தான் இத்தாலிய வானளக்கையில் ஈடுபட்ட ஒரே பெண் வானியலாளரும் ஆவார்.

## கண்டுபிடித்த சிறுகோள்களின் பட்டியல்

## மேற்கோள்கள்
 

## வெளி இணைப்புகள்
* https://web.archive.org/web/20100910014553/http://www.meteoritedoro.it/albo_doro_tombelli.htm

பகுப்பு:இத்தாலிய வானியலாளர்கள்
பகுப்பு:இத்தாலியப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:1952 பிறப்புகள்
பகுப்பு:வாழும் மக்கள்
மார்கரெட் இலிண்டுசே அகின்சு

**மார்கரெட் இலிண்டுசே, சிமாட்டி அகின்சு** *(Margaret Lindsay, Lady Huggins)* (பிறப்பு: 14 ஆகத்து 1848, டப்ளின் – இறப்பு: 24 மார்ச்சு 1915, இலண்டன்),
(பிறப்புப் பெயர் **மார்கரெட் இலிண்டுசே முரே** *(Margaret Lindsay Murray)*, ஓர் ஆங்கிலேய அறிவியல் ஆய்வாளரும் வானியலாளரும் ஆவார்.
இவர் தன் கணவராகிய வில்லியம் அகின்சுவுடன் இணைந்து கதிர்நிரலியலில் முன்னோடியாகத் திகழ்ந்தார்; அவருடன் இணைந்து *குறிப்பிடத்தக்க விண்மீன்களின் கதிர்நிரல்களின் வான்பட அட்டவணை (Atlas of Representative Stellar Spectra)* (1899 எனும் கட்டுரையை எழுதியுள்ளார்).

## வெளியீடுகள்

* நினைவேந்தல், வில்லியம் இலாசல், 1880.
* *வானியல் வரைவியல்*, 1882.
* நினைவேந்தல், வாரன் தெ லா உரூயி, 1889.
* On a new group of lines in the photographic spectrum of Sirius, 1890.
* *விண்மீன்களின் அமைப்பு*, 1890.
* On Wolf and Rayet's Bright-Line Stars in Cygnus, 1891.
* வான்கோள வழிகாட்டி, 1895.
* வான்கோள வழிகாட்டி. II. History, 1895.
* கதிர்நிரலியல் குறிப்புகள், 1897.
* An Atlas of Representative Stellar Spectra from λ 4870 to λ 3300, 1899.
* நினைவேந்தல், அகனேசு மேரி கிளார்க், 1907.

## மேற்கோள்கள்

## வெளி இணைப்புகள்
* 
* Obituary – Monthly Notices of the Royal Astronomical Society, 1916, volume 76, pp.&nbsp;278–82.
* Bibliography from the Astronomical Society of the Pacific
* 

பகுப்பு:1848 பிறப்புகள்
பகுப்பு:1915 இறப்புகள்
பகுப்பு:பெண் வானியலாளர்கள்
பகுப்பு:கதிர்நிரலியலாளர்கள்
பகுப்பு:அயர்லாந்து அறிவியலாளர்கள்
வலாச்சியா

**வலாச்சியா ** அல்லது **வல்லாச்சியா** ( *Walachia*, *Wallachia* ) உருமேனியாவின் வரலாற்றுச் சிறப்புமிக்கதும் புவியியல் பகுதியுமாகும். இது  கீழ் தன்யூபிற்கு வடக்கிலும் தெற்கு கார்பத்தியனுக்கு  தெற்கிலும் அமைந்துள்ள நிலப்பகுதியாகும்.  வலாச்சியா வழமையாக இரு பகுதிகளாகப் பிரிக்கப்படுகின்றது. பெரிய வலாச்சியா **முந்தேனியா** என்றும் சிறிய வலாச்சியா **ஓல்தேனியா** என்றும் அழைக்கப்படுகின்றது.  சில நேரங்களில் முழுமையான வலாச்சியாவுமே **முந்தேனியா** எனப்படுகின்றது.
## வரலாறு
left|thumb|300px|16ஆம் நூற்றாண்டின் இறுதியில் வலாச்சியா (பச்சை வண்ணத்தில் காட்டப்பட்டுள்ளது)
வலாச்சியா அங்கேரியின் முதலாம் சார்லசுக்கு எதிராக,  முதலாம் பாசரபால் 14ஆம் நூற்றாண்டின் துவக்கத்தில் வேள்பகுதியாக நிறுவப்பட்டது. 1246இலேயே ஓல்ட் ஆற்றின் மேற்கிலுள்ள பகுதி வலாச்சா என ஆவணங்களில் குறிப்பிடப்பட்டுள்ளது. 1417இல் வலாச்சா உதுமானியப் பேரரசின் கப்பம் கட்டும் நாடானது; இந்த ஏற்பாடு, இடையில் 1768 முதல் 1859 வரை சிறு இடைவெளிகளில் உருசிய ஆக்கிரமிப்பில் இருந்தபோதும்,  19ஆம் நூற்றாண்டு வரை  இது நீடித்தது. 1859இல் மோல்டாவியாவுடன் இணைந்து *ஐக்கிய வேள்பகுதிகள்* உருவானது. இந்த புதிய நாடு 1866இல் *ரோமானியா* என அழைக்கப்படலாயிற்று.  1881இல் அலுவல்முறையாக உருமேனியா இராச்சியமானது. பின்னர் ஆத்திரிய-அங்கேரிய இராச்சியத்தின் கலைப்பைத் தொடர்ந்து  1918இல் மக்கள் பிரதிநிதிகளின் தீர்மானப்படி புகோவினா, டிரான்சில்வேனியா மற்றும் பனத், கிரிசனா,மராமுரெசின் சில பகுதிகளும் உருமேனிய இராச்சியத்திற்கு வழங்கப்பட்டன.   இதுவே தற்கால உருமேனிய நாடாக உருவானது.

## மேற்கோள்கள்

பகுப்பு:உருமேனிய பகுதிகள்
தலையாரி

**தலையாரி** (*Thalaiyari *) எனப்படுவோர் இந்திய மாநிலமான ஆந்திரப் பிரதேசத்திலும்,  தமிழகத்திலும் வாழுகின்ற  ஒரு தெலுங்கு  சாதியினர் ஆவார்.  இவர்கள் தங்களை  தலையாரி நாயுடு  மற்றும் தலையாரி நாயக்கர்  என்றும் அழைத்து கொள்கின்றனர்.1996 ஆம் ஆண்டு தமிழ்நாடு அரசு அறிவித்து உள்ள முத்தரையர் அரசாணை படி முத்தரையர் சமூகத்தில் உள்ள 29 உட்பிரிவுகளின்  ஒருவராவர். இச்சமூகத்திற்கு தமிழக அரசு முத்தரையர் என்ற பெயரிலேயே சாதி சான்றிதழ் வழங்கி வருகிறது. தலையாரி என்று பரையர்களிலும் ஒரு பிரிவு உண்டு அவர்கள் காவல் பணி மேற்க்கொள்பவர்கள் அவர்கள் தங்கலால பரையர்கள் என்று அழைக்கப்பட்டவர்கள்

 
வட ஆற்காடு மாவட்டத்தில்  இவர்கள் தங்களை தலையாரி, தலையாரி நாயுடு, தலையாரி நாயக்கர் மற்றும்  தலையாரி பாளையக்காரன் என்ற பெயரில்  தங்களை இந்திய மக்கள் தொகை கணக்கெடுப்பில் பதிவு செய்துள்ளனர்.தற்போதும் வேலூர்,    திருவண்ணாமலை, மற்றும் இராணிப்பேட்டை பகுதிகளில்  வசிக்கின்றனர். மேலும் தேவகுடி தலையாரி எனப்படுவோர்  தமிழகத்தில் வாழுகின்ற  தெலுங்கு   பேசும்  இனக்குழுவினர் ஆவர்  . தேவகுடி தலையாரிகளின் பூர்விகம் ஆந்திரா மாநிலம் கடப்பா மாவட்டம்  
ஜம்மலமடுகு வட்டத்தில் உள்ள தேவகுடி ஆகும் .இவர்கள்  தமிழ்நாடு சீர்மரபினர் பழங்குடியினர் பட்டியலில் உள்ளனர் 

## மேற்கோள்கள்

பகுப்பு:தெலுங்குச் சமூகங்கள்
பகுப்பு:சாதிகள்
வந்தாள் ஸ்ரீதேவி (தொலைக்காட்சித் தொடர்)

**வந்தாள் ஸ்ரீதேவி** என்பது 18 ஏப்ரல் 2018 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான  ஒரு நாடகத் தொடர் ஆகும்.
இந்த தொடர் 'கலர்ஸ் கன்னடா' தொலைக்காட்சியில் ஒளிபரப்பாகும் 'லட்சுமி பாரம்மா' என்ற தொடரின் தமிழாக்கம் ஆகும். இந்த தொடரை சொ. அருள் ராஜன்  என்பவர் இயக்க அனன்யா, நந்தன் லோகநாதன், சோனியா, தேவிப்பிரியா போன்ற பலர் நடித்துள்ளனர்.

## கதைச்சுருக்கம்
இந்த தொடரின் கதை ஊருக்கெல்லாம் கைராசிகரியாக விளங்கும் ஸ்ரீதேவி என்ற ஒரு பெண்ணை பற்றிய கதை.

## நடிகர்கள்
* அனன்யா - ஸ்ரீதேவி
** சித்தார்த்தின் மனைவி.
* நந்தன் லோகநாதன் - சித்தார்த்
** ஸ்ரீதேவியின் கணவன், ஸ்ருதியின் காதலன்.
* லஸ்யா நக்ராஜ்  - சுருதி (அம்மு)
** சித்தார்த்தின் காதலி
* சிரிஷா →  மீரா கிருஷ்ணன் - ஜானகி
** சித்தார்த்தின் தாய்.
* சோனியா - சாம்பவி
ஸ்ருதியின் தாய்.
* தேவிப்பிரியா - சைந்தவி
** சாம்பவியின் சகோதரி.  
* ரேஷ்மா - பைரவி  
* ரீனா   
* வெற்றிவேலன் - ஆகாஷ்

## ஆதாரங்கள்

## வெளி இணைப்புகள்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:கன்னடத்தில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
எதிலீன்டைநைட்ரமீன்

**எதிலீன்டைநைட்ரமீன் **(Ethylenedinitramine) (EDNA) ஒரு வெடிக்கும் தன்மையுள்ள நைட்ரோ அமீன் வகை வேதிச் சேர்மம் ஆகும்.

எட்னடால் என்பது 58% எதிலீன்டைநைட்ரமீன் மற்றும் 42% டிரைநைட்ரோடொலுவீன் ஆகியவை கலந்த மிகவும் வீரியமிக்க வெடிபொருள் ஆகும்.

## மேற்கோள்கள்

பகுப்பு:வெடிக்கும் வேதிப்பொருட்கள்
கரிமமுப்புளோரோபோரேட்டுகள்

**கரிமமுப்புளோரோபோரேட்டுகள்** *(Organotrifluoroborates)* என்பவை [RBF3]−என்ற பொதுவாய்ப்பாட்டைக் கொண்ட எதிர்மின் அயனிகளைப் பெற்றிருக்கும் கரிமப் போரான் சேர்மங்களைக் குறிக்கும். கரிம டிரைபுளோரோபோரேட்டுகள் எனவும் இவற்றை அழைக்கிறார்கள். பாதுகாக்கப்பட்ட போரானிக் அமிலங்கள் அல்லது கார்பனெதிர்மின் அயனி மற்றும் போரான் முப்புளோரைடு ஆகியனவற்றின் கூட்டுசேர் பொருள்கள் என இவற்றை கருதுகிறார்கள். கரிமமுப்புளோரோபோரேட்டுகள் காற்றிலுள்ள ஈரப்பதத்தைத் தாங்குகின்றன. இவற்றை தூய்மைப்படுத்துவதும், கையாள்வதும் எளிதாகும். பெரும்பாலும் கரிமத்தொகுப்பு வினைகளில் போரானிக் அமிலங்கள் (RB(OH)2), போரானேட்டு எசுத்தர்கள் (RB(OR′)2), கரிமபோரேன்கள் (R3B) போன்றவற்றுக்கு மாற்றாக குறிப்பாக சுசுகி-மியாவுரா இணைப்பு வினையில் கரிமமுப்புளோரோபோரேட்டுகள் பயன்படுகின்றன.

## கட்டமைப்பு

## தயாரிப்பு

போரானிக் அமிலங்கள் (RB(OH)2) பொட்டாசியம் பைபுளோரைடுடன் (K[HF2]) வினைபுரிந்து முப்புளோரோபோரேட்டு உப்புகளை (K[RBF3]) உருவாக்குகின்றன.
 
## வினை

முப்புளோரோபோரேட்டுகள் வலிமையான மின்னணு மிகுபொருட்களாகும். இடைநிலை- உலோக வினையூக்கிகளின் உதவியில்லாமல் இவை எலக்ட்ரான் கவரிகளுடன் இவை வினைபுரிகின்றன .

## வினைவழிமுறை

சுசுகி-மியாவுரா இணைப்பு வினையை அடிப்படையாகக் கொண்ட கரிமமுப்புளோபோரேட்டு வினையின் வினைவழிமுறை சமீபத்தில் விரிவாக ஆராயப்பட்டுள்ளது. தளத்தில் கரிமமுப்புளோபோரேட்டு நீராற்பகுப்புக்கு உட்பட்டு போரானிக் அமிலமாக மாறுகிறது. எனவே முப்புளோரோபோரேட்டின் இடத்தில் போரானிக் அமிலத்தையும் தேவைக்கேற்ப மெதுவாகவும் கவனமாகவும் பயன்படுத்தலாம் .

## மேற்கோள்கள்

பகுப்பு:போரேட்டுகள்
பகுப்பு:எதிர்மின் அயனிகள்
பகுப்பு:கரிமபோரான் சேர்மங்கள்
வேள்பகுதி

**வேள்பகுதி** (*principality*,  *princedom*) ஓர் இளவரசர் அல்லது இளவரசியால் ஆளப்படும்  நாடாகும்.  Principalities were common in the நடுக்கால ஐரோப்பாவில் இத்தகைய வேள்பகுதிகள் வழமையானவையாக இருந்தன. இன்று வரை நிலைத்திருக்கும் சில வேள்பகுதிகள்:  அந்தோரா, மொனாக்கோ, லீக்கின்ஸ்டைன். நாட்டின் கீழமைந்த  வேள்பகுதிகளுக்கு காட்டாக  ஆதூரியா (எசுப்பானியா), வேல்ஸ் (ஐக்கிய இராச்சியம்) போன்றவற்றைக் கூறலாம்.

சில நாடுகள் தங்களை வேள்பகுதிகள் என அறிவித்துக் கொண்டாலும் அவற்றை பிற நாடுகள் ஏற்கவில்லை: *சீலாந்து* (ஆங்கிலக் கடலோரத்திலுள்ள ஓர் கடற்கோட்டை), *செபோர்கா* (இத்தாலியிலுள்ள நகரம்), ஆத்திரேலியாவின் *ஹூத்  ஆற்று வேள்பகுதி*, அமைதிப் பெருங்கடலிலுள்ள *மினர்வா வேள்பகுதி*. இவை நுண் நாடுகளுக்கான காட்டாகவும் விளங்குகின்றன.

சில நேரங்களில் இச்சொல்  ஆப்பிரிக்கா, ஆசியா, இந்தியா]], முன்-கொலம்பியக் காலம், ஓசியானியா பகுதிகளில் சார்ந்துள்ள ஆள்பகுதிகளைக் குறிக்கவும் பயன்படுத்தப்படுகின்றது. 

பகுப்பு:அரசாங்கம்
செந்தில் கணேஷ்

***செந்தில்கணேசன்*** (*Senthil Ganesh*) தமிழ்நாட்டின் புதுக்கோட்டை மாவட்டத்தைச்  சேர்ந்த ஒரு கிராமிய மக்களிசைப் பாடகர் ஆவார். 15 சூலை 2018 அன்று விஜய் தொலைக்காட்சி நடத்திய சூப்பர் சிங்கர் - 6வது போட்டியில் செந்தில்கணேசன் முதல் இடத்தை வென்று, ரூபாய் 50 இலட்சம் மதிப்புள்ள வீட்டை பரிசாக வென்றார். இவரது மனைவியும், கிராமிய மக்களிசைப் பாடகருமான இராஜலெட்சுமி இப்போட்டியில் கலந்து கொண்டு ஆறுதல் பரிசு வென்றார்.

## சுய முகவரி
செந்தில்கேனசன் 08-04-1986 இல் பிறந்தார், இவரின் தந்தை பெயர் சந்திரன் மற்றும் தாய் பெயர் அஞ்சலை, இவர் புதுக்கோட்டை மாவட்டத்தில் கலபம் என்ற கிராமத்தைச் சேர்ந்தவர், திருச்சிராப்பள்ளி கல்லூரியில் **எம்.எஃப்.ஏ** மாணவராக பட்டம் பெற்றார். அதன் பிறகு, **தஞ்சாவூர் பல்கலைக்கழகத்தில்** இசை ஆசிரியராக தொழில் ரீதியாக பயிற்சி பெற்றார்.

## திரைப்படங்கள்
அறிமுக இயக்குநர் **செல்ல. தங்கையா** இயக்கத்தில்  2014ல் வெளியான திருடு போகாத மனசு எனும் தமிழ் திரைப்படத்தில், இவர் சாய் மற்றும் இராசலெட்சுமியுடன் கதாநாயகனாக பாடி நடித்துள்ளார். மேலும் தற்போது செல்ல. தங்கையா இயக்கும் கரிமுகன் எனும் திரைப்படத்தில் பாடி, நடித்துக் கொண்டிருக்கிறார்.

## சிறப்புகள்

இவர்  ஒரு மிகவும் ஆர்வமுள்ள பாடகர், தனது 5 வயதிலிருந்தே தொடர்ந்து பாடும் திறனை வளர்த்துக் கொண்டார். இவர் தனது பள்ளி மற்றும் கல்லூரி படிப்புகளின் போது பல நிகழ்ச்சிகளில் தொடர்ந்து பங்கேற்றுள்ளார். தனது 15 வயதில், தனது குரு திரு.**தங்கையா**  இசையமைத்த "**மண்ணுக்கேத்த ராகம்**" இல் தனது முதல் பாடலைப் பாடி பதிவு செய்தார். இப்போது வரை இவர் 3000 க்கும் மேற்பட்ட மேடை நிகழ்ச்சிகளை தமிழ்நாட்டிலும் இன்னும் பல இடங்களிலும் செய்துள்ளார்.

## இதனையும் காண்க
* இராசலெட்சுமி

## மேற்கோள்கள்

## வெளி இணைப்புகள்
*செந்தில் கணேசனின் தன் வரலாறு
*செந்தில்கணேசன் & இராஜலெட்சுமியின் பேட்டி - காணொளி
* Singer Senthil Ganesh Wiki, Biography, Age, Folk Songs, Wife, Movies
* https://tamil.samayam.com/photogallery/kollywood/movie-events/super-singer-season-6-fame-senthil-ganesh-and-rajalakshmi-wonderful-combination/senthil-ganesh-made-his-debut-in-a-tamil-movie-karimugan-directed-by-a-debutant-director-thangaiya/photoshow/65013246.cms

பகுப்பு:புதுக்கோட்டை மாவட்ட மக்கள்
பகுப்பு:விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
பகுப்பு:தமிழ் நாட்டுப்புறப் பாடகர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்படப் பாடகர்கள்
பகுப்பு:வாழும் மக்கள்
பேசெல் விலங்குக் காட்சியகம்

**பேசெல் விலங்குக் காட்சியகம்** ("Basel Zoo ") என்பது சுவிட்சர்லாந்து நாட்டின் பேசெல் நகரில் அமைந்துள்ள ஒரு இலாப நோக்கற்ற விலங்கு காட்சியகம் ஆகும். இதுவே அந்நாட்டின் மிகப் பழமையானதும் (1874) மிகப் பெரியதும் (விலங்குகளின் எண்ணிக்கை அடிப்படையில்) ஆகும். இது ஆண்டுக்கு 18 இலட்சம் பார்வையாளர்களை ஈர்க்கிறது.

## மேற்கோள்கள்

பகுப்பு:விலங்குக் காட்சிச்சாலைகள்
மேரி வார்டு

**மேரி வார்டு** *(Mary Ward)* (**கிங்** *எனப்பட்டவர்* ; 27 ஏப்பிரல் 1827 – 31 ஆகத்து 1869, அகவை 42,) ஓர் ஆங்கிலேய அயர்லாந்து இயற்கையியலாளரும் வானியலாளரும் எழுத்தாளரும் கலைஞரும் நுண்ணோக்கியாளரும் ஆவார்.
 
## இளமை
இவர் இன்றைய ஒப்பாலி கவுண்டியில் உள்ள பெர்பேனில் 1827 ஏப்பிரல் 27 இல் பிறந்தார். இவரது பிறப்புப் பெயர் மேரி கிங் ஆகும். இவர் என்றி, ஆரியத் என்றியின் மிக இளைய குழவி ஆவார். இவரும் இவரது பெண் உடன்பிறப்புகளும் அக்கால வழக்கப்படி வீட்டிலேயே கல்வி பயின்றனர். இவர் ஓர் அறிவியல் குடும்பத்தில் பிறந்ததால் இவரது கல்வி சற்றே மாறுபட்டு அமைந்தது. இவர் இளம்பருவத்தில் இருந்தே இயற்கையில் ஆர்வம் காட்டியுள்ளார். தன் மூன்றாம் அகவையிலேயே பூச்சிகளைத் திரட்டியுள்ளார்.

## மேலும் படிக்க
காண்க, பக்கம் 653, *The Field Day Anthology of Irish Writing, Volume IV,  Irish Women's Writing and Traditions*. Edited by Angela Bourke et al., NYU Press, 2002. The Field Day Anthology of Irish Writing.

## மேற்கோள்கள்

## வெளி இணைப்புகள்
* Entomology in sport : and Entomology in earnest (1859)

பகுப்பு:1827 பிறப்புகள்
பகுப்பு:1869 இறப்புகள்
பகுப்பு:ஐரிய எழுத்தாளர்கள்
பகுப்பு:அயர்லாந்து வானியலாளர்கள்
பகுப்பு:அயர்லாந்துப் பூச்சியியலாளர்கள்
பகுப்பு:அயர்லாந்துப் பெண் கலைஞர்கள்
பகுப்பு:பெண் வானியலாளர்கள்
கோட்டைமேடு

**கோட்டைமேடு** (*Kottamedu*) என்பது சேலம் மாவட்டம், காடையாம்பட்டி வட்டம், கஞ்சநாயக்கன்பட்டி ஊராட்சியைச் சேர்ந்த ஒரு சிற்றூராகும். இவ்வூர் மேலூர், கீழூர், முஸ்லீம் தெரு, புளியமரத்து கொட்டாய் என நான்கு பகுதிகளைக் கொண்டது.

இதன் வடக்கில் *வடமனேரி*, (வடமனேரி சேலம் மாவட்டத்தில் உள்ள நீர்நிலைகளில் மிகப்பெரிய ஏரியாகும்) கிழக்கில் *மேற்கு சரபங்கா நதி*, மேற்கில் சோலைகொட்டாய், தெற்கில் கலர்காடு ஆகியவை இதன் சுற்றுப்புறத்தில் அமைந்துள்ளது. மேலும் இவ்வூரின் தென்மேற்கில் ஒடசல் ஏரி உள்ளது. தாராபுரம் மற்றும் கஞ்சனாயக்கன்பட்டியை இணைக்கும் புது ரோடு சாலை கோட்டைமேடு வழியாகச் செல்கிறது.

## அமைவிடம்
இந்த ஊரானது மாவட்ட தலைநகரான சேலத்தில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 314 கிலோமீட்டர் தொலைவிலும் உள்ளது.

## தொழில்கள்

கோட்டைமேடு ஊரின் முக்கிய தொழில் விவசாயம் ஆகும். நெல், கரும்பு, பருத்தி, சாமந்தி பூ, காய்கறிகள் ஆகியன முக்கியமாக விளைவிக்கபடுகிறது. மேலும் விசைத்தறி, கைத்தறி மற்றும் பாய் உற்பத்தி போன்ற தொழிலிலும் மக்கள் பரவலாக ஈடுபட்டு வருகின்றனர். விவசாயம் மற்றும் கட்டிட கூலிகளாகவும் உள்ளனர்.

## வழிபாட்டுத்தலங்கள்
thumb|left|கோட்டைமாரியம்மன் கோவில்|303px
இந்து மற்றும் இஸ்லாம் வழிபாட்டுத்தலங்கள் இங்கு உள்ளன. ஸ்ரீ கோட்டைமாரியம்மன் திருக்கோவில், செல்லாண்டியம்மன் கோவில், சக்தி விநாயகர் கோவில் போன்றவை உள்ளன. கோட்டைமாரியம்மன் கோவில் சித்திரை (மே மாதம்) மாதங்களிலும், செல்லாண்டியம்மன் ஆடியிலும் (சூலை) பண்டிகைகள் கொண்டாடப்படுகின்றன. இஸ்லாமியர்களின் ஜமாத் பள்ளிவாசல் இங்கு உள்ளது.

## கல்வி
கோட்டைமேட்டில் உள்ள ஊராட்சி ஒன்றிய நடுநிலைப்பள்ளி, குழந்தைகள் கல்வி கற்க உதவுகிறது. இங்கு சுமார் 200 மாணவர்கள் பயின்கின்றனர். இவ்வூரை சுற்றியுள்ள பகுதிகளிலிருந்தும் மாணவர்கள் இப்பள்ளியில் கற்கின்றனர். மொத்தம் எட்டு ஆசிரியர்கள் இப்பள்ளியில் உள்ளனர். இப்பள்ளி காடையாம்பட்டி ஊராட்சி ஒன்றியத்தினால் நிர்வகிக்கப்படுகிறது. பள்ளியினை சிறப்பாக செயல்படுத்த பெற்றோர் ஆசிரியர் கழகம் ஏற்படுத்தப்பட்டுள்ளது.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
மரியா தெரசா உரூசு

**மரியா தெரசா உரூசு** *(María Teresa Ruiz)* (பிறப்பு: 24 செப்டம்பர் 1946) ஒரு சிலி வானியலாளர் ஆவார். இவர் சிலி நாட்டுச் சரிநிகர் அறிவியல் புலங்களுக்கான தேசிய விருதைப் பெற்ற முதல் பெண்மணியாவார்.

## வாழ்க்கை
உரூசு 1946 இல் சாந்தியாகோ தெ சிலியில் பிறந்தார். இவர் சிலி பல்கலைக்கழகத்தில் வானியல் பயின்ற முதல் பெண்மணியாவார். இவர் பிரின்சுடன் பல்கலைக்கழகத்தில் வானியற்பியலில் முனைவர் பட்டம் பெற்ற முதல் பெண்மணியாவார். இவர் 1997 இல் சிலி நாட்டுச் சரிநிகர் அறிவியல் புலங்களுக்கான தேசிய விருதைப் பெற்ற முதல் பெண்மணி ஆனார். இவர் தியெசுத்ரே வான்காணகத்தில் முதுமுனைவர் ஆய்வுக்கும் தேர்வு செய்யப்பட்ட்டுள்ளார். உரூசு மெக்சிகோவில் அமைந்த யூனாம் வானியல் நிறுவனத்தில் இரண்டு ஆண்டுகள் பணிபுரிந்துள்ளார்.

இவர் குகன்கீம் ஆய்வு நல்கையைப் பெறுவதற்கு முன்பு திரியெசுத்தே, மெக்சிகோ, நியூயார்க் நகரில் ஆய்வுகளை மேற்கொண்டுள்ளார். இவர் கேலு -1 எனும் பழுப்புக் குறுமீனைக் கண்டுபிடித்தார்.

இவர் 2016 மேவில் இருந்து சிலி அறிவியல் கல்விக்கழக உறுப்பினராகவும் சிலி பல்கலைக்கழகப் பேராசிரியராகவும் உள்ளார். இங்கு இவர் வானியலைக் கற்பிக்கிறார். இவர் வானியற்பியலுக்கான கெட்டா (CATA ) மைய உறுப்பினர் ஆவார்.

## தகைமைகளும் விருதுகளும்
*அறிவியல் தலைமைக் கட்டில், 1996
*சிலி பல்கலைக்கழகத்தின் வேந்தர் பதக்கம், 1996
*அறிவியலுக்கான தேசிய விருது, 1997
* சிலி பல்கலைக்கழகத்தின் வேந்தர் பதக்கம், 1998
*அறிவியல் கல்விக்கழக ஆய்வுறுப்பினர், 1998 இல் இருந்து
*இலாபார்க்கா தகைமை விருது, 2000
*அறிவியல் மகளிருக்கான யுனெசுகோவின் உலோரியல் விருது, 2017.

## மேற்கோள்கள்

## வெளி இணைப்புகள்
*

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:சிலி வானியலாளர்கள்
பகுப்பு:சிலி பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
மோல்டாவியா

**மோல்டாவியா** (*Moldavia*, உருமானியம்:*Moldova*), Цара Мѡлдовєй (பழைய உருமானிய சிரில்லிய நெடுங்கணக்கில்) கிழக்கு ஐரோப்பாவில் கீழ்கார்பேதியப் பகுதிக்கும் டினீயெஸ்டர் ஆற்றுக்கும் இடைப்பட்ட பகுதியில் அமைந்திருந்த முன்னாள் வேள்பகுதியும் வரலாற்று நிலப்பகுதியுமாகும். துவக்கத்தில் சுதந்திரமான, பின்னாளில் தன்னாட்சி பெற்ற நாடாக 14ஆம் நூற்றாண்டிலிருந்து 1859 வரை இருந்து வந்தது. 1859இல் வலாச்சியா () உடன் இணைந்தது தற்கால உருமேனியாவின் உருவாக்கத்திற்கு அடிப்படையாக அமைந்தது; வரலாற்றின் பல்வேறு காலங்களில் மோல்டாவியாவில் பெசராபியா, புகோவினா, எர்ட்சா பகுதிகளை உள்ளடக்கி இருந்தது. சிறிது காலத்திற்கு பொகுட்யாவும் இதன் அங்கமாகவிருந்தது.

மேற்குப் பாதி மோல்டாவியா  தற்போதைய உருமேனியாவின் ஓர் வலயமாக உள்ளது;கிழக்குப் பகுதி மல்தோவா குடியரசாகவும் வடக்குப்பகுதி, தென்கிழக்குப் பகுதிகள் உக்ரைனின் அங்கங்களாகவும் உள்ளன.
## மேற்கோள்கள்

பகுப்பு:உருமேனிய பகுதிகள்
பகுப்பு:மல்தோவா